Tolong jelaskan mengenai Annuar Musa dalam bahasa melayu

Tan Sri Datuk Seri Panglima TPr. Haji Annuar bin Haji Musa (Jawi: أنوار بن موسى; lahir 18 Mei 1956) ialah ahli politik dari Parti Islam Se-Malaysia (PAS) bermula dari 2023 setelah beliau dibuang dari Pertubuhan Kebangsaan Melayu Bersatu (UMNO) pada 2022. Beliau merupakan bekas ahli Parlimen Ketereh yang berkhidmat pada 2013 hingga 2022 yang bertanding atas tiket Barisan Nasional (BN). Beliau pernah memegang jawatan sebagai Menteri Wilayah Persekutuan dari 10 Mac 2020 hingga 16 Ogos 2021.

Beliau pernah menjadi Ketua Pembangkang di dewan undangan negeri (DUN) Kelantan dan bekas Menteri Pembangunan Luar Bandar. Pada peringkat parti, beliau ialah Ahli Jawatankuasa Pusat bahagian disiplin, Pengerusi Majlis Hal Ehwal Bahasa dan Kebudayaan UMNO dan Ahli Majlis Kerja Tertinggi UMNO (turut hadir). Beliau juga ialah bekas Presiden Persatuan Bola Sepak Kelantan (KAFA) dan bekas Timbalan Presiden Persatuan Bola Sepak Malaysia (FAM) akan tetapi digantung 30 bulan (hukuman minima), setelah melanggar disiplin dalam FAM, iaitu mengkritik pasukan kebangsaan.